યાદા’વે છે એ દિન જ્યારે ફોર્મેલિન અવતારના શ્રીગણેશ થયેલા. ચિરશાતામાં પોઢેલા આ અજાણ્યા દેહની ચિતા સળગાવવાની ચિંતા કોને હોય? મંદિરમાં આવેલ કોઈક સજ્જનની સહાયથી મંદિરના ચોકમાં પડેલા મુજ મૃતદેહને Smt NHL Municipal Medical Collegeની શબવાહિની મારફત અત્રે લાવવામાં આવ્યો ને ફોર્મેલિનના ઈંજેક્શનોનો મારો ચલાવવામાં આવ્યો. આ તે કેવું નસીબ? દવા-દારુના ઈંજેક્શનના અભાવે મરણને શરણ થયો અને ઈંજેક્શન અપાયા જીવનદીપ બુઝાયા બાદ! એ સમે તન શી પીડા અનુભવે! પણ મન તીવ્ર જુગુપ્સાથી ઊકળી ઊઠેલું આ આલમ પરે એની સ્વાર્થપટુતા માટે.